
HOTĂRÂREA nr.  133/ 2022
privind aprobarea concesionării prin negociere directă a suprafeţei de 11 m2 teren aflat 

în domeniul privat al Municipiului Lupeni, situat în Municipiul Lupeni, Tudor Vladimirescu,
înscris în CF nr. 63886 Lupeni, nr. cadastral 63886 
hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,


Analizând Proiectul de hotărâre nr. 127/ 2022 precum și Referatul de aprobare nr. 21.528/ 12 iulie 2022 prin care domnul Lucian Marius Resmeriță, Primar al Municipiului Lupeni, propune aprobarea concesionării prin negociere directă a suprafeței de 11 m2 de teren aflat în domeniul privat al Municipiului Lupeni în vederea extinderii unei construcții pe terenul alăturat în vederea amenajării unei alei de acces;

Examinând Raportul comun nr. 22.522/ 21 iulie 2022 prezentat de Biroul Urbanism și Mediu, Biroul Cadastru și Agricultură și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ţinând cont de prevederile art. 15 lit. „e” din Legea nr. 50/ 1991 privind autorizarea executării lucrărilor de construcţii;

Cu respectarea prevederilor art. 108 lit. „b” și ale art. 362 din OUG nr. 57/ 2019 privind Codul administrativ;

În temeiul prevederilor art. 129 alin. (1), alin. (2) lit. “c”, alin. (6) lit. “a” precum și ale art. 139 alin. (3) lit. „g” din Ordonanța de Urgență nr. 57/ 2019 privind Codul administrativ

H O T Ă R Ă Ş T E

Art. 1 Se aprobă concesionarea prin negociere directă a suprafeţei de 11 m2 teren aflat în domeniul privat al Municipiului Lupeni, Tudor Vladimirescu, înscris în CF nr. 63886 Lupeni, nr. cadastral 63886 conform planului de amplasament și delimitare al imobilului precum și extrasul CF care sunt prezentate în Anexa nr. 1 la hotărâre.

Art. 2 (1) Concesionarea se va face prin negociere cu solicitantul Ciobanu Constantin Augustin, proprietar al imobilului clădire – spații comerciale a cărei extindere pe terenul alăturat se dorește, în vederea amenajării unei alei-cale de acces la spațiul comercial situat în Municipiul Lupeni Strada Tudor Vladimirescu, bl. 74, parter, apartament 9.

(2) Concesionarea se aprobă pentru o perioadă maximă prevăzută de legislația în domeniu - 49 de ani.

Art. 3 Redevenţa anuală plătibilă de concesionar va fi stabilită prin negociere directă pornindu-se de la suma minimă de 25 lei/ m2/ an. 

Art. 4 Primarul Municipiului Lupeni este abilitat să desemneze comisia de negociere și să încheie contractul de concesiune având ca obiect concesionarea suprafeței de 11 m2 teren înscris în  CF nr. 63886 Lupeni, nr. cadastral 63886. 

Art. 5 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art. 6 Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni și solicitantul Ciobanu Constantin Augustin iar la cunoştinţă publică prin publicarea pe site-ul Municipiului Lupeni.

Lupeni, 



28 iulie 2022

                    PREȘEDINTE DE ȘEDINȚĂ   
                    CONTRASEMNEAZĂ – SECRETAR  GENERAL                           

                        Ec. MIHAELA CAZACU
                                                  Jr. MARIUS CLAUDIU BĂLOI
